Bill Gates

**William Henry "Bill" Gates III** (ranak di Seattle, Washington, 28 Uktubir 1955) yaitu saurang tukuh bisnis, inpistur, pilantarupis, panulis matan Amirika Sarikat, wan bakas CEO nang wayah ngini manjabat jadi katua Microsoft, pausahaan parangkat lunak nang sidin diriakan lawan Paul Allen. Sidin manduduki paringkat tatap di antara urang-urang panyugihnya di dunia wan baandak di paringkat panambaian matan 1995 sampai 2009, kada tamasuk 2008 pas sidin baturun ka paringkat tiga.

## Pangharagaan
Rahatan tahun 1987, Gates sacara rasmi dinyataakan jadi saikung miliardar dalam tungkaran 400 Richest People in America majalah Forbes, babarapa hari sabalum ulang tahunnya nang ka-32. Jadi miliardar usaha saurang paanumnya di dunia, kakayaannya mancapai $1,25&nbsp;miliar, $900&nbsp;yuta labih banyak matan pada tahun sabalumnya,rahatan inya masuk panambaian kalinya dalam daptar ngini.

Majalah *Time* mangarani Gates sabubutingannya matan 100 urang paling bapangaruh wayah abat ka-20, wan sabuting matan 100 urang paling bapangaruh tahun 2004, 2005, wan 2006. *Time* jua sacara kuliktip mangarani Gates, bininya Melinda wan panyanyi utama U2 Bono sabagai Persons of the Year 2005 atas upaya kamanusiaan bubuhannya badua. Wayah tahun 2006, inya mangganai paringkat kadalapan dalam daptar "Heroes of our time". Gates masuk dalam daptar urang panguatnya *[[The Sunday Times (Britania Raya)|Sunday Times]]* tahun 1999, digalari CEO tahun ngini ulih majalah *Chief Executive Officers* tahun 1994, mangganai paringkat panambaian dalam daptar "Top 50 Cyber Elite" oleh *Time* tahun 1998, paringkat kadua di *[[Upside (majalah)|Upside]]* Elite 100 tahun 1999 wan disambatakan ulih *[[The Guardian]]* dalam daptar "Top 100 influential people in media" tahun 2001.

Rahatan tahun 1994, inya dapat panghurmatan jadi Distinguished Fellow ka-20 di British Computer Society. Gates sudah manarima galar dukturat panghurmatan matan Nyenrode Business Universiteit, Breukelen, Walanda, pas tahun 2000; Royal Institute of Technology, Stockholm, Swedia pas tahun 2002; disaru pas tahun 2003 gasan manyampaiakan caramah intisari di hadapan Golden Jubilee of the Indian Institute of Technology nang diadaakan di San Jose, California; Waseda University, Tokyo, Jepang pas tahun 2005; Tsinghua University, Beijing, Cina, pas bulan April 2007; Harvard University pas bulan Juni 2007; Karolinska Institutet, Stockholm, pas bulan Januari 2008, wan Cambridge University pas bulan Juni 2009. Inya jua dijadiakan sabagai angguta kahurmatan Peking University pas tahun 2007. Gates jua dibari galar kahurmatan Knight Commander of the Order of the British Empire (KBE) ulih Ratu Elizabeth II pas tahun 2005. Bubuhan intumulug jua mangarani bunga kambang Bill Gates, *[[bunga kambang Bill Gates|Eristalis gatesi]]*, sabagai tanda panghurmatan.

Rahatan Nupimbir 2006, inya wan bininya dibari pangharagaan Order of the Aztec Eagle atas aktipitas pilantarupi bubuhannya di saban dunia dalam bidang kasihatan wan pandidikan, tautama di Meksiko, wan nang pasnya wayah parugram "*Un país de lectores"*. Rahatan Uktubir 2009, diumumakan bahua Gates dibari panghargaan 2010 Bower Award for Business Leadership matan The Franklin Institute atas pancapaiannya dalam bisnis wan aktipitas pilantarupinya. Rahatan tahun 2010, inya mangulihi Silver Buffalo Award matan Boy Scouts of America, pangharagaan paningginya gasan urang tuha, atas jasanya lawan bubuhan urang anum.

## Referensi